0015.xml
چین ، فیکٹری میں دھماکے کے نتیجے میں 65افراد ہلاک ہو گئے
بیجنگ ۔02 اگست (اے پی پی) چین میں فیکٹری میں دھماکے کے نتیجے میں 65افراد ہلاک ہو گئے۔ سرکاریاعلانمیں کہا گیا ہے کہ ہفتہ کو مشرقی چین میں واقع فیکٹری میں دھماکے سے 65افراد ہلاک اور 100سے زائد زخمی ہوگئے ۔ چائنہ سینٹرل ٹیلی ویژن نے انٹر نیٹ خبر میں کہا کہ حکام نے دھماکہ کو صنعتی حادثہ قرار دیا ہے ۔ہفتہ کی صبح ہونیوالا دھماکہ میٹل فیکٹری میں ہوا ۔ چین کی خبر رساں ایجنسی سنہوا کے مطابق طاقتور دھماکے نے فیکٹری کو ہلا کر رکھ دیا روزنامہ پیپلز ڈیلی کے مطابق کنشان فیکٹری میں 450افراد کام کرتے ہیں سرکاری ذرائع ابلاغ نے بتایا کہ ویل ہب کو پالش کرنے کے دوران دھماکہ ہوا ۔
APP
02.08.14
0015p.xml
چین میں کاروں کے پرزے بنانیوالی فیکٹری میں دھماکہ،68 ہلاک  120 افراد زخمی،کئی کی حالت تشویشناک،امدادی کاروائیاں جاری ،تحقیقات شروع
بیجنگ(نیوز ایجنسیاں،مانیٹرنگ ڈیسک) چین کے مشرقی علاقے میں کاروں کے پرزے بنانے والی ایک فیکٹری میں دھماکہ ،68 افراد ہلاک،120 زخمی۔چین کے سرکاری ٹی وی کی رپورٹ کے مطابق ملک کے مشرقی صوبےجیانگ سو کے کنشان شہرکی فیکٹری میں صبح کے وقت دھماکہ ہوا جس کے نتیجے میں68افراد ہلاک اور 120 زخمی ہو گئے ۔زخمیوں کو ہسپتال منتقل کر دیا گیا جہاں کئی کی حالت تشویشناک بتائی جاتی ہے جس کے باعث ہلاکتوں میں اضافے کا خدشہ ہے۔فیکٹری میں امدادی سر گرمیاں جاری ہیں۔فوری طور پر دھماکے کی وجوہات کا پتا نہیں چل سکا تاہم تحقیقات شروع کر دی گئی ہیں۔
daily_dunya
03.08.14